Андреа Налес
Андреа Мария Налес () е германски политик, родена на 20 юни 1970 г. в Мендиг, (Райнланд-Пфалц). По професия е литературовед.

Биография 
През 1988 г. става член на Германската социалдемократическа партия (ГСДП). В периода от 1993 до 1995 г. е председател на младежката социалдемократическа организация (JUSUS) в Райнланд-Пфалц. От 1995 до 1999 г. е председател на младежката социалдемократическа организация.

От 1998 г. Андреа Налес е депутат в германския Бундестаг. От май 2000 г. е съоснователка и председателка на Форум Демократична левица 21.

След оттеглянето на Герхард Шрьодер от политиката Андреа Налес заема поста главен секретар на ГСДП.

Външни препратки 

  Официален сайт 

Германски политици
Германски министри
Възпитаници на Бонския университет
Родени в Рейнланд-Пфалц